
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 46
                                                           din 28 februarie 2018
                                   privind încetarea unui contract de închiriere
Consiliul Local al Municipiului Sighişoara, întrunit în ședință ordinară,

              

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4.312/15.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 928/12.01.2018, formulată de domnul Solomon Ioan, cu referire în esență, la încetarea contractului de închiriere nr. 663/2006, aşa cum a fost modificat şi completat prin actele adiţionale nr. 1/2010 și nr. 2/2015, având ca obiect terenul arabil, cu destinația de teren agricol, situat în Municipiul Sighişoara, str. Câmpului nr. 16A, în suprafaţă de 88 mp., motivat de faptul că acesta este o persoană în vârstă, bolnavă și nu mai poate desfășura activitatea pentru care a solicitat închirierea terenului;

Având  în vedere că, în urma verificărilor efectuate în teren, la data de 07.02.2018, s-a constatat faptul că, terenul situat în Municipiul Sighişoara, str. Câmpului nr. 16A, în suprafaţă de 88 mp., ce face obiectul contractului de închiriere nr. 663/2006, aşa cum a fost modificat şi completat prin actele adiţionale nr. 1/2010 și nr. 2/2015, nu mai este utilizat potrivit scopului și destinației pentru care a fost închiriat, sens în care s-a încheiat nota de constatare cu nr. 3.562/XI/2/07.02.2018; 

Având în vedere clauzele din contractul de închiriere nr. 663/2006, aşa cum a fost modificat și completat prin actele adiţionale nr. 1/2010 și nr. 2/2015, cu privire la încetarea acestuia, cu precădere clauza prevăzută la art. 18;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 4.311/15.02.2018, prin care se propune încetarea contractului de închiriere menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă, cu data adoptării prezentei, încetarea contractului de închiriere nr. 663/2006, aşa cum a fost modificat şi completat prin actele adiţionale nr. 1/2010 și nr. 2/2015, încheiat cu domnul Solomon Ioan, având ca obiect terenul arabil, cu destinația de teren agricol, situat în Municipiul Sighişoara, str. Câmpului nr. 16A, în suprafaţă de 88 mp., motivat de faptul că acesta este o persoană în vârstă, bolnavă și nu mai poate desfășura activitatea pentru care a solicitat închirierea terenului, iar în urma verificărilor efectuate s-a constatat că terenul nu este utilizat potrivit scopului și destinației pentru care a fost închiriat.

Art. 2. Prezenta hotărâre se va comunica domnului Solomon Ioan, cu domiciliul în Municipiul Sighişoara, str. Câmpului, nr. 16A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. Solomon Ioan.

12 ex. 

B.A.
